РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 15
от дистанционното заседание чрез видеоконферентна връзка 
на Комисия „Съдебна карта, натовареност и съдебна статистика” към Съдийската колегия на Висшия съдебен съвет,
проведено на 29 ноември 2023 г.

Днес, 29 ноември 2023 г. от 14:00 часа се проведе дистанционно заседание чрез видеоконферентна връзка на Комисия „Съдебна карта, натовареност и съдебна статистика” към Съдийската колегия на Висшия съдебен съвет, в състав:
    ПРЕДСЕДАТЕЛ:
    ЗАМ.-ПРЕДСЕДАТЕЛИ:

    ЧЛЕНОВЕ:	ДАНИЕЛА МАРЧЕВА
АТАНАСКА ДИШЕВА
ДРАГОМИР КОЯДЖИКОВ 
БОЯН НОВАНСКИ - отсъства	

От администрацията на Висшия съдебен съвет присъстват експертните сътрудници към комисията: Арсения Тодорова – началник отдел „САОД“, дирекция „ИТСС“, Мирослав Младенов – системен администратор в отдел „САОД“, дирекция „ИТСС“, Елена Станишева – старши експерт-юрисконсулт в отдел „СКСМ“, дирекция „ИТСС“ и Ива Ризова – младши експерт–юрисконсулт в отдел „СКСМ“ и Кристина Цанкова – главен експерт- юрист в отдел „ЕИСС“, дирекция „ИТСС“.

Заседанието протече при следния дневен ред:

	1. Обсъждане и вземане на решение относно достъп до системите за измерване на натовареността на съдилищата с цел изготвяне анализ на данните във връзка с решение по т. 35 от протокол № 25/26.07.2023 г. на СК на ВСС.

	2. Писмо от г-жа Радослава Йорданова – и. ф. административен ръководител на РС – Ихтиман относно разпределението на делата в Единната информационна система на съдилищата  (ЕИСС).
(Писмо с вх. №ВСС-14700/27.11.2023 г.)

	3. Писмо от г-жа Мария Попова – председател на Административен съд - София-област относно корекция в статистическия отчет за дейността на АССО за първо полугодие на 2023 г.
 	(Писмо с вх. № ВСС-14761/28.11.2023 г.)

	4. Доклад от г-жа Христина Тодорова – директор на дирекция „Международна дейност и протокол“ в АВСС относно предоставяне на информация от страна на Република България във връзка с подготовката на петия годишен Доклад за Върховенството на правото в Европейския съюз за 2024 година.
(Писмо с вх. №ВСС-14398/22.11.2023 г.)

5. Решение по т. 3, протокол № 42/23.11.2023 г. на Комисия „Бюджет и финанси“ към Пленума на ВСС относно извършване на корекции за 2023 г. по бюджетите на органи на съдебната власт във връзка с наближаващия край на финансовата 2023 г., за сведение.

	6. Предложение от г-жа Даниела Марчева – член на ВСС и председател на комисия „Съдебна карта, натовареност и съдебна статистика“ към СК на ВСС.

		По дневния ред: 
	1. ОТНОСНО: Обсъждане и вземане на решение относно достъп до системите за измерване на натовареността на съдилищата с цел изготвяне анализ на данните във връзка с решение по т. 35 от протокол № 25/26.07.2023 г. на СК на ВСС.

При разглеждането на точката присъства г-жа Емилия Петкова – главен експерт-методологична помощ за ЕИСС в качеството и на заместващ началник отдел „ЕИСС" в дирекция „ИТСС“ в АВСС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

	1.1. Указва на отдел „ЕИСС“, дирекция „ИТСС“ в АВСС да представи тестовата среда на  Единната информационна система на съдилищата  на  експертите г-жа Тошева и г-жа Станкова, с оглед запознаване с работата й и предприемане на действия по изготвяне на анализ на данните за натовареността.

	1.2. Възлага на Арсения Тодорова – експертен сътрудник към комисията да организира среща между служителите от отдел „ЕИСС“ дирекция „ИТСС“ в АВСС и посочените експерти по т. 1.1.

	2. ОТНОСНО Писмо от г-жа Радослава Йорданова – и. ф. административен ръководител на РС – Ихтиман относно разпределението на делата в Единната информационна система на съдилищата  (ЕИСС).
(Писмо с вх. №ВСС-14700/27.11.2023 г.)

При разглеждането на точката присъства г-жа Емилия Петкова – главен експерт-методологична помощ за ЕИСС в качеството и на заместващ началник отдел „ЕИСС" в дирекция „ИТСС“ в АВСС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

         2.1. Приема за сведение доклад от Кристина Цанкова – експертен сътрудник към комисията.

         2.2. Изпраща писмо от г-жа Радослава Йорданова – и. ф. административен ръководител на РС – Ихтиман на комисия „Дисциплинарна дейност и взаимодействие с Инспектората към Висшия съдебен съвет“ към СК на ВСС, по компетентност.

         2.3. Възлага на отдел „ЕИСС“, дирекция „ИТСС“ в АВСС  да представят доклад във връзка с постъпило писмо от съдии в Софийски апелативен съд с вх. № ВСС – 6840/02.05.2023 г., за заседанието на СК на ВСС, насрочено за 05.12.2023 г.  

	 3. ОТНОСНО: Писмо от г-жа Мария Попова – председател на Административен съд - София-област относно корекция в статистическия отчет за дейността на АССО за първо полугодие на 2023 г.
 	(Писмо с вх. № ВСС-14761/28.11.2023 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

3.1. Приема за сведение писмото от г-жа Мария Попова – административен ръководител на Административен съд – София-област.

3.2. Възлага на отдел „Статистически анализ и обработка на данни“ в АВСС, да извърши необходимите корекции в обобщените данни за административните съдилища, както и в съответните приложения от Обобщените статистически таблици за дейността на съдилищата за първо полугодие на 2023 година. 

3.3. Коригираните Обобщени статистически таблици за дейността на съдилищата за първо полугодие на 2023 г. да се внесат в заседание на съдийската колегия на Висшия съдебен съвет, насрочено за 05.12.2023 г., 

ПРОЕКТ:

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И :

1. ПРИЕМА коригирани Обобщени статистически таблици за дейността на апелативните, военните, окръжните, районните и административните съдилища за първо полугодие на 2023 г., приети с решение на СК на ВСС по т. 11 от протокол № 36/07.11.2023 година.
 
2. Коригираните Обобщени статистически таблици за дейността на апелативните, военните, окръжните, районните и административните съдилища за първо полугодие на 2023 г., ДА СЕ ПУБЛИКУВАТ на Интернет страницата на ВСС, в раздел „Съдебна статистика“.

	4. ОТНОСНО: Доклад от г-жа Христина Тодорова – директор на дирекция „Международна дейност и протокол“ в АВСС относно предоставяне на информация от страна на Република България във връзка с подготовката на петия годишен Доклад за Върховенството на правото в Европейския съюз за 2024 година.
(Писмо с вх. №ВСС-14398/22.11.2023 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

4.1. Приема за сведение доклад от г-жа Христина Тодорова – директор на дирекция „Международна дейност и протокол“ в АВСС.

4.2. Възлага на експертните сътрудници към комисията да изготвят доклад, с който да предоставят информация съобразно тяхната компетентност. 

4.3. Докладът да бъде внесен в следващото заседание на комисията. 

5. ОТНОСНО: Решение по т. 3, протокол № 42/23.11.2023 г. на Комисия „Бюджет и финанси“ към Пленума на ВСС относно извършване на корекции за 2023 г. по бюджетите на органи на съдебната власт във връзка с наближаващия край на финансовата 2023 година.
					
Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

         5.1. Приема за сведение извлечение т. 3, протокол № 42/23.11.2023 г. на комисия „Бюджет и финанси“ към пленума на ВСС. 

	6. ОТНОСНО: Предложение от г-жа Даниела Марчева – член на ВСС и председател на комисия „Съдебна карта, натовареност и съдебна статистика“ към СК на ВСС.
	
Председателят на КСКНСС г-жа Даниела Марчева докладва по точката: 
				
        С решение на КСКНСС към СК на ВСС по т. 7.2., т. 7.3. и т. 7.4. от протокол № 7/27.05.2020 г., са сформирани постоянно действащи работни групи по наказателни дела, граждански, търговски и фирмени дела и административни дела към комисията. Основната функция на работните групи е свързана с осъществяването на мониторинг на приложенията на Правилата за оценка на натовареността на съдиите, преценка на необходимостта от изменения в тях или в шифрите, допълване кодовете и определяне на коефициенти за тежест за целите на отчитане в модула за натовареност в Единната информационна система на съдилищата (ЕИСС), като за тези цели е необходима специфична експертиза, която може да бъде обективно предоставена от действащи магистрати.
	През 2023 г. основните задачи пред работните групи бяха допълване на Номенклатурата на статистическите кодове, разпределянето им в групи по законово основание и определяне на коефициент за тежест в съответните Приложения към Правилата за оценка натовареността на съдиите (ПОНС), включително и други въпроси, свързани с отчитане на натовареността.
	С решение по т. 35 от протокол № 25/26.07.2023 г. съдийската колегия на ВСС е възложено на комисия „Съдебна карта, натовареност и съдебна статистика“ към СК на ВСС да предприеме необходимите действия по провеждане на емпирично проучване за актуализиране на Правилата за оценка на натовареността на съдиите /ПОНС/, (доп. с решение на СК на ВСС по Протокол № 45/14.12.2021 г.). В тази връзка комисията организира и проведе редица работни срещи с членове на работните групи по граждански, търговски и фирмени дела, наказателни дела, административни дела и външни експерти относно определяне на конкретните параметри за изготвяне на анализ на данните от системите за натовареност на съдилищата. 
	В резултат на задълбочена и интензивна дейност членовете на работните групи по наказателни дела, граждански, търговски и фирмени дела и административни дела предложиха конкретни решения по всички поставени задачи от комисия „Съдебна карта, натовареност и съдебна статистика“ към СК на ВСС, които бяха приети и от съдийската колегия на ВСС. 
	При изпълнението на поставените задачи членовете на работните групи по наказателни, граждански, търговски и фирмени дела и административни дела към комисия „Съдебна карта, натовареност и съдебна статистика“ към СК на ВСС проявиха изключителна професионална отговорност, като вложиха своите задълбочени, последователни и прецизни правни познания и умения, изхождайки от ясното разбиране относно значимостта на въпросите, свързани с натовареността на съдиите, както за развитието на съдебната система, така и за индивидуалното професионално развитие на всеки съдия. 
	Освен значителна като обем, ангажираността на членовете на работните групи в работата на комисията има постоянен характер, поради което тя рефлектира пряко и се отразява на степента на тяхната натовареност.
	Предвид изложеното, както и отчитайки приноса на членовете на постоянните работни групи към работата на комисията и проявеният от тях висок професионализъм, вложените време и усилия, които поначало са в задълженията на ВСС, следва да бъдат отличени и овъзмездени. Като обективен критерий поощряване с парична награда следва да се отнесе за онези членове на работните групи, които са взели участие в над половината от проведените през годината заседания. По този начин освен, че трудът на привлечените в работните групи съдии ще бъде справедливо овъзмезден, те ще бъдат стимулирани да продължат да работят съвместно с комисия „Съдебна карта, натовареност и съдебна статистика“ към СК на ВСС и съдийската колегия на ВСС и по този начин ще се гарантира участието на магистрати при формирането на политики и укрепване на публичното управление на съдебната система. 
 
След проведеното обсъждане и гласуване на т. 6 от дневния ред с 2 гласа „За" и 1 глас „Против" ( г-н Драгомир Кояджиков) 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

        6.1. Приема да бъдат поощрени за проявения висок професионализъм при изпълнение на конкретни задачи с „парична награда“ в размер по 500 (петстотин) лева следните съдии – членове на работни групи, сформирани с решение по протокол № 7/27.05.2020 г., т. 7.2., т. 7.3., и т. 7.4. към КСКНСС към СК на ВСС: 

1.	Йорданка Матева – председател на Административен съд – Велико Търново;
2.	Елена Янакиева – председател на Административен съд – Варна;
3.	Игнат Колчев – председател на Административен съд – Смолян;
4.	Галина Стойчева – заместник-председател на Административен съд – Кюстендил;
5.	Иваничка Славкова – заместник-председател на Окръжен съд – Варна;
6.	Мария Терзийска – заместник-председател на Окръжен съд – Варна;
7.	Калин Калпакчиев – съдия в Апелативен съд – София;
8.	Гергана Цонева – съдия в Софийски районен съд;
9.	Десислава Манасиева – Жекова – съдия в Окръжен съд – Варна.

 6.2. Внася решението по т. 6 в заседание на СК на ВСС насрочено за 05.12.2023 г., като предлага на СК на ВСС да приеме следното решение:

ПРОЕКТ:

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И :

1. За проявения висок професионализъм при изпълнение на конкретни задачи поощрява с „парична награда“ в размер по 500 (петстотин) лева, следните съдии:

1.	Йорданка Матева – председател на Административен съд – Велико Търново;
2.	Елена Янакиева – председател на Административен съд – Варна;
3.	Игнат Колчев – председател на Административен съд – Смолян;
4.	Галина Стойчева – заместник-председател на Административен съд – Кюстендил;
5.	Иваничка Славкова – заместник-председател на Окръжен съд – Варна;
6.	Мария Терзийска – заместник-председател на Окръжен съд – Варна;
7.	Калин Калпакчиев – съдия в Апелативен съд – София;
8.	Гергана Цонева – съдия в Софийски районен съд;
9.	Десислава Манасиева – Жекова – съдия в Окръжен съд – Варна.
     
2. Изпраща решението на комисия „Бюджет и финанси“ към пленума на ВСС, по компетентност.

ПРЕДСЕДАТЕЛ НА КОМИСИЯ 
„СЪДЕБНА КАРТА, НАТОВАРЕНОСТ 
И СЪДЕБНА СТАТИСТИКА“
КЪМ СК НА ВСС:  /п/
 
			ДАНИЕЛА МАРЧЕВА